als_Latn dik_Latn sag_Latn
Në historinë e pajisjeve teknologjike, asnjëra s’ka pasur një ushtri kaq të madhe adhuruesish para hedhjes në treg.
Samsung Galaxy S3 ka marrë tashmë 9 milionë porosi para se të lëshohet në treg. Kur të mbërrijë telefoni, do të bëhet menjëherë pajisja më shpejt e shitur në histori, duke lënë pas katër milionë iPhone 4S-të e shitur brenda tre ditëve.
Gjithashtu celulari inteligjent kalon edhe dy milionë tabletat iPad të shitura në dy muaj dhe sistemin Kinect të Microsoft – që ju mundëson të përshëndesni me dorë në televizor përmes konsolit të lojërave elektronike Xbox 360 – që shiti 2.5 milionë njësi për 25 ditë.
Raportohet se Samsung ka marrë 75,000 punëtorë për të përmbushur kërkesat dhe kompania ka besim se do t’i plotësojë të gjitha porositë.
Thuhet se kompania ka kapacitetin të prodhojë 5 milionë telefona në muaj, ose 66 telefona për punëtor në muaj.
Parardhësit të S3-it – Galaxy S2 – iu deshën gjashtë muaj për të shitur 10 milionë telefona dhe 11 muaj për të shitur 20 milionë.
(Herë të lexuara: 254)
als_Latn als_Latn als_Latn als_Latn als_Latn als_Latn als_Latn